РЕПУБЛИКА СРБИЈА

НАРОДНА СКУПШТИНА

Одбор за уставна

питања и законодавство

05 број: 400-3472/12

29. новембар 2012. године

Б е о г р а д

НАРОДНА СКУПШТИНА

Одбор за уставна питања и законодавство, на седници одржаној 29. новембра 2012. године, размотрио је амандмане на ПРЕДЛОГ ЗАКОНА О БУЏЕТУ РЕПУБЛИКЕ СРБИЈЕ ЗА 2013. ГОДИНУ СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2013. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2013. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2013. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2013. ГОДИНЕ.

На основу члана 156. став 3. Пословника Народне скупштине, Одбор подноси

И З В Е Ш Т А Ј

Одбор је размотрио амандмане на Предлог закона о буџету Републике Србије за 2013. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2013. годину, Предлогом одлуке о давању сагласности на Финансијски план Републичког фонда за здравствено осигурање за 2013. годину, Предлогом одлуке о давању сагласности на Финансијски план Фонда за социјално осигурање војних осигураника за 2013. годину и Предлогом одлуке о давању сагласности на Финансијски план Националне службе за запошљавање за 2013. године и сматра да су у складу са Уставом и правним системом следећи амандмани:

- на члан 3. који је поднео Одбор за финансије, републички буџет и контролу трошења јавних средстава;

- на члан 7. који је поднела народни посланик Горица Мојовић;

- на члан 7. који су заједно поднели народни посланици Теодора Влаховић, Јанко Веселиновић и Радослав Миловановић;

- на члан 7. са исправком, који је поднео народни посланик Ђорђе Милићевић;

- на члан 7. са исправком, који је поднео народни посланик Ненад Константиновић;

-на члан 7. који је поднео Одбор за финансије, републички буџет и контролу трошења јавних средстава;

- на члан 14. који је поднео Одбор за финансије, републички буџет и контролу трошења јавних средстава;

- на члан 19. који су заједно поднели народни посланици Ненад Поповић и Горица Гајић.

Одбор је размотрио и сматра да нису у складу са правним системом следећи амандмани:

- на члан 3. са исправком, који је поднео народни посланик Милан Лапчевић;

- на члан 7. са исправком, који је поднела народни посланик Ружица Игић;

- на члан 7. који је поднео народни посланик Милан Лапчевић;

- на члан 7. који је поднео народни посланик Јован Палалић.

За известиоца Одбора на седници Народне скупштине одређен је председник Одбора.

 ПРЕДСЕДНИК

мр Владимир Цвијан